**ΑΝΑΚΟΙΝΩΣΗ**

**ΣΧΕΤΙΚΑ ΜΕ ΤΗΝ ΑΝΑΓΝΩΡΙΣΗ ΜΑΘΗΜΑΤΩΝ ΕΑΡΙΝΟΥ ΕΞΑΜΗΝΟΥ ΑΠΟ ΜΕΤΕΓΓΡΑΦΗ ΚΑΙ ΚΑΤΑΤΑΚΤΗΡΙΕΣ**

Σας υπενθυμίζουμε ότι σύμφωνα με τις αποφάσεις της Συνέλευσης του Τμήματος φοιτητές που μετεγγράφονται ή κατατάσσονται στο Τμήμα Επιστημών της Εκπαίδευσης και Κοινωνικής Εργασίας από άλλα Α.Ε.Ι. μπορούν να αναγνωρίσουν έως 12 μαθήματα. Η διαδικασία είναι η ακόλουθη. Ο/Η φοιτητής/φοιτήτρια, υποβάλλει αίτηση με τα μαθήματα που επιθυμεί να αναγνωρίσει στους αντίστοιχους διδάσκοντες με αντίγραφο αναλυτικής βαθμολογίας και θεωρημένο/α περίγραμμα/τα μαθήματος/των του Τμήματος Προέλευσης . Ο διδάσκων διαπιστώνει την αντιστοιχία ή μη της ύλης του υπό αναγνώριση μαθήματος με την ύλη μαθήματος που διδάσκει και δίνει την αντίστοιχη βεβαίωση στον/στην φοιτητή/φοιτήτρια ο/η οποίος/οποία σε περίπτωση θετικής εισήγησης του διδάσκοντος τα αποστέλλει στη Γραμματεία μαζί με την αίτηση και τα συνημμένα δικαιολογητικά. Η έγκριση της αναγνώρισης των μαθημάτων πραγματοποιείται από τη Συνέλευση του Τμήματος.

Οι αιτήσεις για την αναγνώριση μαθημάτων στέλνονται στο email secptde@upatras.gr **από 12/03/2025 έως 2/4/2025.**